AQSh terrorchilik guruhi bo‘lmish IShIDning Suriya shimoli Mosul va Raqqada faoliyat yuritishiga ortiq jim qarab tura olmaydi. Bu haqda AQSh prezidenti Barak Obama ma’lum qildi. "Biz ularni barcha yerda yakson etishimiz zarur va biz ularni, albatta, mag‘lub etamiz”, — dedi u. Davlat rahbarining alohida ta’kidlashicha, “bu ish uning asosiy vazifalaridan biridir”. Shu bilan birga, Obamaning aytishiga qaraganda yangi teraktlarni amalga oshirish uchun IShIDda imkoniyatlar saqlanib qolgan. "Biz Turkiyadan tortib, Belgiyagacha bo‘lgan voqealarni kuzatar eknamiz, IShID jiddiy teraktlarni amalga oshirishi mumkin. Bu terrorchilik tashkilotini yo‘q qilish mening asosiy vazifalarimdan biridir. Va biz ular Raqqa va Mosul shaharlarini nazorat qilishlariga ortiq toqat qila olmaymiz", — dedi prezident. Uning qayd etishicha, “bu anchayin qiyin kurash bo‘ladi”. "Ammo men shunga aminmanki, IShID, albatta, yakson etiladi”, — deb o‘tgan u.